Հազիվ թե հեռանկարային լինեն այն կանխատեսումները, որ խափանման միջոցի փոփոխմամբ Ռոբերտ Քոոչարյանն իրեն այնքան անպարտելի կարող է զգալ, որ քաղաքական դաշտ վերադառնալու ծրագրեր կազմի: Այսինքն՝ հավակնի ընդդիմադիրի «տիտղոսին»: Անհավական այս սցենարի պարագայում նա ամենաշատը կարող է ապավինել գործունեություն ծավալել չկարողացող և վաղուց մոռացված մի քանի գրանցյալ քաղաքական և հասարակական միավորների հավաքագրմանը, այն էլ՝ նրանց ֆինանսավորելու պայմանով: Նաև, իհարկե, պաշտոնավարման ընթացքում իր առջև ծռմռված այն ուժերին, որոնց դեմ ինքը զորավոր փաստեր ունի, կամ որոնք մասնակից են եղել պետության տապալման նրա քաղաքականությանը: